《三冈湖观月》
宋代·魏叔介

波月互吐吞，清光忽下土。
风来山影开，空水相磨荡。
烟树映交加，碎入渔家网。
仿佛华子冈，吟诗独来往。

作者简介：魏叔介（一一四○～一一七七），字端直，宣城（今安徽宣州）人。良臣子。以荫监南岳庙，历主管临安府城南左厢公事，官终军器监丞。孝宗淳熙四年卒，年三十八。有《定斋耘稿》，已佚。事见《南涧甲乙稿》卷二一《朝奉大夫军器监丞魏君墓志铭》。